**Poveste**

*AlinD*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anul 95 plin de frici, undeva prin toamnă

Prima dată când încep problemele s-apară,

Un copil timid în uniformă școlară

Stând în banca lui tăcut, e prima zi de școală

Privește speriat în jur, 30 de suflete

Un uragan de percepții noi în minte are scâncete

Un alt univers o altfel de trăire

Încă nu știa că școala o să-i fie reclădire

An după an se privește în oglindă

Cărți și caiete și note se perindă

Prin viața lui, aude de la părinți

Doar de note mari, întristat strânge din dinți

Dar nu vrea, mai exact nu poate

Să fie mielușel, să tragă de prost pe coate

Pentru numere sterile el simte ceva mai mult

O inima boemă un copil necunoscut

Mai târziu se duce școala vine liceul peste el

E mutat fără să vrea și mereu e trist și el

Acum are alte griji, alte probleme de-nfruntat

E pierdut în nordul țării, un copil abandonat

Uită repede de mare, mai bine zis, se adaptează

Lumea nu îl înțelege, e ciudat se-nstrăinează

Pune mâna pe pix și cu ură tot creează

Dar orice îi scrie pixul, le dă foc, le-asasinează

Nu știa că e poet doar făcea ce-l taie capul

I se repeta întruna “La 18 îți faci bagajul!’’

Îmi spunea-n tăcerea nopții "Asta nu e viața mea

Jur că la prima șansă nu mă uit ci voi pleca!"

Prima femeie ce îi spune "Te iubesc!" îi e căderea

Își ia rucsacul în spate și își plănuie plecarea

În mintea lui credea că asta îi este eliberarea

Era idealist, urma să cunoască masacrarea

Dă cu capul de pereți, vipera îl mușcă , pleacă

Rămâne iarăși singur ura începe să îi placă

O soarbe din halbe și o trage-n fum dulceag

Se închide iar în el nu-și dă sufletu-n vileag

Se întoarce iar acasă, un soldat de sacrificiu

Corpul este mai subțire sufletul cuprins de viciu

În rafale de reproșuri în tranșee stă tăcut

Pixul îi șoptește-n noapte ‘’E timpul să scrii mai mult!’’

Anii trec, nimic nu-i iese, se simte un blestemat

Bombardat e de reproșuri începe să zacă-n pat

Mintea însă îi e trează și îi fuge prin eter

Cicatricile din suflet se acoperă cu ger

Dar o voce, vocea tandră, se aude de departe

Se trezește din visare "Cine ești? Ce ești? Păcate!"

Dar e o copila care, îi zâmbește nesperat,

Ai grijă soldat rănit, este moartea la vânat

Nu aude bietul tânăr de-al ei zâmbet e vrăjit

Se avântă în visare, mielușel de căsăpit

Ce să vezi frumoasa fată, avea un mare secret

Se născuse Sucubus și îl devora încet

Patru primăveri trecură, el nu mai avea putere

Fericirea era scumpă și degeaba o tot cere

Galbeni nu avea în pungă era un năpăstuit

Tânăra dispare-n noapte, foamea-i e de neoprit

Iar ajunge în țărână plin de răni și cicatrici

Iar îndură în tăcere în suflet e plin de frici

Se închide, se zidește, nu mai lasă nici lumina

Peste ziduri să pătrundă să îi mângâie pupila

La lumina lumânării mâna-i scrie, el blesteamă

Și orice îi izvorăște el le rupe, le destramă

Picură pe foi puroiul, coșul le colecționează

Și în flăcările vieții fără simț le-abandonează

În tenebre se desfată privind lumea dezgustat

“Asta este viața voastră , de tânăr mi-a fost curmat

Sentimentul și iubirea zâmbetul îmi este strâmb

Îmi simt soarta blestemată inima îmi este plumb”

Dar din nou apare soarta, cu-a ei plete de văpaie

E micuță, certăreață, face munții să se-ndoaie

Când scâncește ca o vulpe uită și de întuneric

Plăgilor din suflet zâmbind el le pune petic

Zace iar, transeea-i rece, cu noroiul pân la glezne

Unii ar spune că-i martir, se supune iar la cazne

Se frământă, se agită, e cuprins de îndoieli

Oare soarta fără suflet se joacă din nou cu el?

Sentimentele-i sunt moarte, îl trădează pixul iar

Afirmă că nu mai simte, între versuri pune har

Ca un câine suferă dar zâmbește ca un demon

Unicul cadou ce-l face lumii se numește abandon

Uite-așa trece povestea zi de zi și nopți uitate

E murdar de jegul vieții, în suflet are păcate

Insă este mândru, nu vrea nici să recunoască

Suferă singur în tăcere lăsând flacăra să crească

Ce va fi și cum și când, nu mai știe de nimic

S-a-mpietrit câte puțin, încă de când era mic

Acum totul e ruine, oftând el privește zarea

Iar în ochii cristalini, agitat, vuiește marea.